## Gadeidræt: også for piger?

De fleste danskere har på et tidspunkt i løbet af deres liv været en del af en idrætsforening, men piger har en tendens til at vælge idrætsforeningerne fra, jo ældre de bliver, og i stedet dyrke motion i private centre eller på egen hånd. I GAME, der er en NGO, som arbejder med at fremme gadeidræt, har man et mål om i højere grad at tiltrække og fastholde pigerne, da de er underrepræsenteret i gadeidrætten. Men hvordan gør man det? Hvilke elementer bør man have in mente, hvis man vil have pigerne til at trives, og hvordan kan man indtænke indretning og design, når man arbejder med at flere piger til at deltage i gadeidræt?

I dette afsnit af Viden i spil med Idrættens Analyseinstitut har Cecilie Hedegaard Bak inviteret Laura Bendix Pedersen, innovation officer i GAME, i studiet til en snak om arbejdet med at fastholde piger i gadeidrætten.

## Arbejdsspørgsmål

1. Redegør for de forskellige måder, aktiviteter er organiseret på i GAME.
2. Hvorfor er det ifølge Laura Bendix Pedersen vigtigt at inddrage pigerne, når man skal udvikle idrætstilbud?
3. Hvilken betydning har placeringen af idrætsfaciliteten for pigernes idrætsdeltagelse?
4. Hvor stor betydning har det sociale for pigerne, og hvordan kan man indtænke det i idrætsfaciliteten?
5. Diskutér, om der er forskel på, hvor højt henholdsvis piger og drenge vægter det sociale, når de skal dyrke motion.
6. Overvej, hvilken betydning det har for jeres egen idrætsdeltagelse, at der enten både er piger og drenge til stede eller udelukkende ét køn.

## Supplerende materiale

Download [’Videns- og inspirationskatalog: Attraktive idrætsfaciliteter for piger’](https://game.ngo/wp-content/uploads/2020/12/videns-og-inspirationskatalog.pdf)

Læs artiklen [’GADEIDRÆT når ud til de sårbare, men har stadig svært ved at få pigerne med’](https://www.idan.dk/nyhedsoversigt/nyheder/2021/b409_gadeidraet-naar-ud-til-de-saarbare-men-har-stadig-svaert-ved-at-faa-pigerne-med/)

Læs også artiklen [’Evaluering viser gadeidrættens potentiale og succes’](https://game.ngo/news/evaluering-viser-gadeidraettens-potentialer-og-succes/)